संपादकीय फैसले सामूहिक होते हैं. वाशिंगटन पोस्ट ‘वाटरगेट खुलासे’ के नाम से जानी गयी खबरों की श्रृंखला छापने के कारण मीडिया के इतिहास में अमर हो गया. इसने अमेरिकी राष्ट्रपति निक्सन की कुर्सी छीन ली. लेकिन इसे छापने का फैसला संपादक बेन ब्रैडली से अधिक उसके मालिक कैथरीन ग्राहम का था. बेजोस समझदार इंसान हैं. उन्होंने मैनेजिंग एडिटर के तौर पर वाटरगेट के हीरो रहे बॉब बुडवर्ड को नियुक्त किया है. मीडिया की महत्ता मालिकाना हक से नहीं बल्कि साख से निर्धारित होती है. बिना साख के समाचार पत्र बेकार की चीज है. यह साख ही है, जो पत्रकारों को प्रकाशकों के लिए अपरिहार्य बना देती है.